CELEX: 32001D0688
Language: bg
Date: 2001-08-28 00:00:00
Title: Решение на Комисията от 28 август 2001 година за установяване на екологични критерии за присъждане на знака за екомаркировка на Общността за подобрители на почвата и хранителни среди (нотифицирано под номер C(2001) 2597)Текст от значение за ЕИП.

Важна правна забележка

|

32001D0688

Официален вестник n° L 242 , 12/09/2001 стр. 0017 - 0022 специално чешко издание глава 15 том 06 стр. 209  - 214 специално испанско издание глава 15 том 06 стр. 209  - 214 специално унгарско издание глава 15 том 06 стр. 209  - 214 специално литвийско издание глава 15 том 06 стр. 209  - 214 LV.ES глава 15 том 06 стр. 209  - 214 MT.ES глава 15 том 06 стр. 209  - 214 PL.ES глава 15 том 06 стр. 209  - 214 SK.ES глава 15 том 06 стр. 209  - 214 специално словенско издание глава 15 том 06 стр. 209  - 214

		20010828Решение на Комисиятаот 28 август 2001 годиназа установяване на екологични критерии за присъждане на знака за екомаркировка на Общността за подобрители на почвата и хранителни среди(нотифицирано под номер C(2001) 2597)(текст от значение за ЕИП)(2001/688/ЕО)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Регламент (ЕО) № 1980/2000 на Европейския парламент и на Съвета от 17 юли 2000 г. относно ревизирана схема на Общността за присъждане на знака за екомаркировка [1], и по-специално членове 3, 4 и 6 от него,като има предвид, че:(1) Член 3 от Регламент (ЕО) № 1980/2000 предвижда, че екомаркировка може да се присъжда за продукт, притежаващ характеристики, които му позволяват да допринесе значително за подобряване на основните аспекти на околната среда.(2) Член 4 от Регламент (ЕО) № 1980/2000 предвижда, че следва да бъдат установени конкретни критерии за екомаркировка по продуктови групи.(3) Член 4 от Регламент (ЕО) № 1980/2000 предвижда, че преразглеждането на критериите за екомаркировка, както и на свързаните с критериите изисквания за оценка и проверка следва да се осъществят своевременно преди изтичането на срока на валидност на критериите, определени за всяка продуктова група, което следва да доведе до предложение за удължаване, отмяна или преразглеждане.(4) С Решение 98/488/ЕО [2] Комисията установи екологични критерии за присъждане на екомаркировка на Общността за подобрители на почвата и хранителни среди, които съгласно член 3 от споменатото решение, изменено с Решение 2001/157/ЕО [3], са валидни до 30 септември 2002 г.(5) Целесъобразно е да се преразгледа определението на продуктовата група и екологичните критерии, които са били установени с Решение 98/488/ЕО, за да се отрази развитието на пазара.(6) Целесъобразно е да се приеме ново решение на Комисията, в което да се установят конкретните екологични критерии за тази продуктова група, които ще бъдат валидни за срок пет години.(7) Целесъобразно е за ограничен период от не повече от дванадесет месеца новите критерии, установени в настоящото решение, и критериите, установени преди това в Решение 98/488/ЕО, да бъдат валидни едновременно, за да могат дружествата, на които е присъдена екомаркировка за техните продукти преди приемането на настоящото решение, да разполагат с достатъчно време, за да приведат тези продукти в съответствие с новите критерии.(8) Определените в настоящото решение мерки са разработени и приети съгласно процедурите за определяне на критериите за екомаркировка, посочени в член 6 от Регламент (ЕО) № 1980/2000.(9) Мерките, предвидени в настоящото решение, са в съответствие със становището на Комитета, създаден съгласно член 17 от Регламент (ЕО) № 1980/2000,ПРИЕ НАСТОЯЩОТО РЕШЕНИЕ:Член 1Продуктовата група "подобрители на почвата и хранителни среди" (наричана по-нататък "продуктова група") включва:- подобрители на почвата: материали, които следва да се добавят в почвата in situ главно с цел да поддържат или подобрят физическите ѝ свойства и които могат да подобрят химическите и/или биологическите ѝ свойства или действие,- хранителна среда: материал, различен от почвите in situ, в които се отглеждат растения.Член 2Определените в член 1 екологични характеристики на продуктовата група се оценяват съгласно специфичните екологични критерии, посочени в приложението.Член 3Определението на продуктовата група и критериите за продуктовата група са валидни за срок пет години от датата, на която настоящото решение влиза в сила.Срокът на валидност на определението на продуктовата група и на определените с Решение 98/488/ЕО критерии се изменя така, че да изтекат 12 месеца след датата, на която настоящото решение влиза в сила.Член 4Кодът на тази продуктова група, използван за административни цели, е "003".Член 5Адресати на настоящото решение са държавите-членки.Съставено в Брюксел на 28 август 2001 година.За КомисиятаMargot WallströmЧлен на Комисията[1] ОВ L 237, 21.9.2000 г., стр. 1.[2] ОВ L 219, 7.8.1998 г., стр. 39.[3] ОВ L 57, 27.2.2001 г., стр. 51.--------------------------------------------------20010828ПРИЛОЖЕНИЕОБЩИ ПОЛОЖЕНИЯЗа да получи екомаркировка, подобрител на почвата или хранителна среда (наричан по-нататък "продукт" или "продукти") трябва да попада в определената в член 1 продуктова група и да отговаря на критериите на настоящото приложение; проведените в подкрепа на заявлението изпитвания трябва да се проведат съгласно посочените в критериите указания.Изпитванията, когато е приложимо, се провеждат в съответствие с методите за изпитване, разработени от Техническия комитет CEN 223 "Подобрители на почвата и хранителни среди".Вземането на проби се извършва в съответствие с определените от CEN/ТС 223 (РГ 3) методологии, така както са определени и одобрени от CEN в EN 12579 — Подобрители на почвата и хранителни среди — Вземане на проби. Когато изпитването или вземането на проби, което следва да се извърши, не е обхванато от тези методи и от тези техники за вземане на проби, компетентният(те) орган(и), който(които) разглежда(т) молбата (наричан по-нататък "компетентен орган") посочва(т) изпитването и/или метода за вземане на проби, който счита(т), че е подходящ.Когато е целесъобразно, може да се използват други методи за изпитване, ако тяхната еквивалентност се приема от компетентния орган. Ако не се упоменават изпитвания или ако упоменатите изпитвания са предназначени за проверка или контрол, компетентните органи основават оценката си, ако е целесъобразно, на предоставените от заявителя декларации или документация и/или на независими проверки.На компетентните органи се препоръчва да вземат под внимание прилагането на признатите схеми за екологично управление, като EMAS или ISO 14001, когато оценяват заявленията и контролират спазването на критериите в настоящото приложение. (Забележка: не се изисква да се прилагат такива схеми за управление.)Тези критерии имат за цел да насърчат по-конкретно:- използването и/или повторното използване на органични вещества, получени от събирането и/или преработката на отпадъчни материали, и по този начин да се допринесе за намаляване обема на твърдите отпадъци на мястото на крайно изхвърляне (например на сметището),- намаляване увреждането или рисковете за околната среда от тежки метали или други опасни съединения в подобрителите на почвата и хранителните среди.Критериите са определени на нива, които насърчават етикетирането на подобрители на почвата и хранителните среди, които имат по-силно въздействие върху околната среда по време на целия цикъл на живот на продукта.ЕКОЛОГИЧНИ КРИТЕРИИ1. Органични съставкиа) Един продукт се разглежда за присъждане на екомаркировка, само ако неговото съдържание на органични вещества е получено от преработка и/или повторно използване на отпадъчни материали (както са определени в Директива 75/442/ЕИО на Съвета от 15 юли 1975 г. за отпадъците [1], изменена с Директива 91/156/ЕИО от 18 март 1991 г. за изменение на Директива 75/442/ЕИО за отпадъците [2], и в приложение I към упоменатата директива.) Забележка: терминът "органичен" се отнася в общия смисъл за материали, съставени или образувани от живи организми.б) Продуктите не следва да съдържат утайки от пречистване на отпадни води.Заявителят предоставя на компетентния орган подробен състав на продукта и декларация за съответствие с всеки от критериите по-горе.2. Намаляване на опасните веществаа) В крайния продукт съдържанието на следните елементи следва да бъде по-ниско от стойностите, посочени по-долу, изчислени в сухо вещество:Елемент | Mg/kg (сухо вещество) |Zn | 300 |Cu | 100 |Ni | 50 |Cd | 1 |Pb | 100 |Hg | 1 |Cr | 100 |Mo [3] | 2 |Se [3] | 1,5 |As [3] | 10 |F [3] | 200 |Заявителят представя на компетентния орган съответни доклади от изпитвания и декларация за съответствие с това изискване.б) Продуктите не следва да съдържат кори, които са били обработени с пестициди.Заявителят представя на компетентния орган декларация за съответствие с това изискване.3. Физически замърсителиВ крайния продукт (с размер на отвора > 2 mm) съдържанието на стъкло, метал и пластмаса следва да бъде по-ниско от 0,5 %, измерено в тегло сухо вещество.Заявителят представя на компетентния орган декларация за съответствие с това изискване.4. Съдържание на хранителни елементиа) Концентрацията на азот в продукта не следва да превишава 2 % общо азот (от сухото вещество), като неорганичният азот не трябва да превишава 20 % общо азот (или органичен азот ≥ 80 %).б) Когато продуктът се използва в дозите, препоръчани в информацията, която се предоставя с продукта, съдържанието му на хранителни елементи не следва да превишава:- 17 g/m2 общо азот,- 10 g/m2 P2O5,- 20 g/m2 K2O.Забележка. Това изискване не се прилага за продукти, които съдържат по-малко от 10 % (w/w) хранителни елементи по време на първия сезон на прилагане. Тези продукти се определят като такива в съотношение С:N, по-голямо от 30:1.Заявителят представя на компетентния орган съответните протоколи от изпитвания и декларация за съответствие с това изискване.5. Характеристики на продуктаа) Продуктите се доставят в твърдо състояние и съдържат не по-малко от 25 % сухо вещество и не по-малко от 20 % органични вещества на сухо тегло (измерено чрез загуба при изгаряне).б) Продуктите не следва да имат неблагоприятно въздействие върху поникването или растежа на растенията.в) Продуктите не следва да изпускат неприятна миризма след прилагането им върху почвата.Заявителят представя на компетентния орган декларация за съответствие с тези изисквания заедно със съответните протоколи от изпитвания и документация.6. Здраве и безопасностСъдържанието на първични патогенни вещества не следва да превишава следните максимални граници:— Салмонела: | няма в 50 g. |— Е-коли: | < НВЧ/g (НВЧ: най-вероятно число) |Заявителят представя на компетентния орган съответните протоколи от изпитвания и документация и декларация за съответствие с тези изисквания.7. Жизнеспособни семена/пропагулиВ крайния продукт съдържанието на семена на плевели и на елементи за вегетативно размножаване на плевели не следва да превишава 2 единици на литър.Заявителят представя на компетентния орган декларация за съответствие с тези изисквания заедно със съответните протоколи от изпитвания и/или документация.8. Допълнителни критерии, специално приложими за хранителните средиа) Органичната част от продукта се състои изключително от подобрители на почвата, които отговарят на посочените в настоящото решение изисквания. Минералните добавки, като пясък, глина и др., може да се добавят, за да се подобрят общите физически и химически свойства.б) Продуктите не следва да съдържат торф или получени от торф продукти.в) Електропроводимостта на продукта не следва да превишава 1,5 dS/m.9. Информация, предоставяна с продуктаСледната информация се предоставя с продукта (независимо дали продуктът е опакован, или се продава в насипно състояние), написана върху опаковката или на брошурата с данни, придружаваща продукта:Обща информация:а) име и адрес на органа, който отговаря за пускането на продукта на пазара;б) описание, в което се посочва видът на продукта и съдържа думите "ПОДОБРИТЕЛ НА ПОЧВАТА" или "ХРАНИТЕЛНИ СРЕДИ";в) идентификационен код на партидата;г) количество на подобрителите на почвата (в тегло) или на хранителната среда (в обем);д) основните съставки (които представляват повече от 5 % от обема), от които е произведен продуктът, като се посочва видът на отпадъците (твърди битови отпадъци, сортирани при източника, отпадъци от селско или горско стопанство, промишлени и търговски отпадъци), като се определи секторът на произход (напр. хранително-преработвателна промишленост, целулозно-хартиена промишленост и др.);е) препоръчаните условия за съхранение и препоръчан срок на годност;ж) насоки за безопасно манипулиране и използване.Информация за използването на продукта:з) описание на целта, за която е предназначен продуктът, и ограничения за използване;и) обозначение на вида растения, за които е предназначен продуктът (калцифобни или калцифилни растения);й) обозначение за стабилността на органичното вещество ("стабилно" или "много стабилно") съгласно националните или международните стандарти;к) обозначение за препоръчани методи на използване.Само за подобрители на почвата:л) препоръчаната доза за прилагане, изразена като килограми или литри от продукта на единица площ (м2 или хектар) годишно. Препоръчаната доза за прилагане отчита съдържанието и наличието на хранителни елементи в подобрителите на почвата, за да не се превишава максималното съдържание на квадратен метър. Препоръчаната доза за прилагане може също да бъде по-висока, ако прилагането не се извършва всяка година (например при полевите култури) и при условие че средните годишни дози позволяват да се спазват максималните съдържания, предвидени за всеки хранителен елемент;м) наличието на N, P2O5 и K2O по време на първия сезон на прилагане.Подробна информация:няма = няма CEN метод.Параметри на подобрителите на почвата | Методи за изпитване |Определяне на количеството | EN 12580 |Съдържание на органично вещество и пепел | EN 13039 |Съотношение въглерод към азот (C:N) | C/N [4] |Влага/съдържание на сухо вещество | EN 13040 |pH (обозначение на обхвата) | EN 13037 |Общо N | prEN 13654/1-2 |Съдържание на P (като P2O5) и на K (като K2O) | prEN 13650 |Тест за стабилност/зрялост (изпитванията, както и резултатите трябва да се описват) | няма |няма = няма CEN метод.Параметри на хранителните среди | Методи за изпитване |Определяне на количеството | EN 12580 |Съдържание на органично вещество и пепел | EN 13039 |Съотношение въглерод към азот (C:N) | C/N [5] |Влага/съдържание на сухо вещество | EN 13040 |pH (обозначение на обхвата) | EN 13037 |Електропроводимост | EN 13038 |Разтворими/усвояеми хранителни елементи от растенията (нитрат, амониев радикал, фосфат, калий) | EN 13652 |Тест за стабилност/зрялост (изпитванията, както и резултатите, трябва да се описват) | няма |Плътност в насипно състояние, обем на въздуха, обем на водата | EN 13041 |Заявителят представя на компетентния орган декларация за съответствие с тези изисквания заедно със съответните протоколи от изпитвания и документация, включително мостра на опаковка или фиш, придружаващ продукта.10. Информация върху eкoмаркировкатаКлетка 2 на eкoмаркировката следва да включва следния текст:- допринася за намаляване замърсяването на почвата и водата;- насърчава използването на органични отпадъци;- допринася за подобряване плодородието на почвата. (Забележка: това се отнася само за подобрителите на почвата и хранителните среди).[1] ОВ L 194, 25.7.1975 г., стр. 39.[2] ОВ L 78, 26.3.1991 г., стр. 32.[***] Данните, отнасящи се до наличието на тези елементи, са необходими само за продукти, които съдържат материал от промишлени процеси.[****] Въглерод = органично вещество (EN 13039) × 0,58общо N: prEN 13654/1-2[*****] Въглерод = органично вещество (EN 13039) × 0,58общо N: prEN 13654/1-2--------------------------------------------------